b"\n_START_ARTICLE_\nBeethoven i Mozart\n_START_PARAGRAPH_\nWolfgang Amadeus Mozart va exercir una gran influ\xc3\xa8ncia en les obres de Ludwig van Beethoven. Beethoven coneixia moltes de les obres de Mozart i va compondre moltes de les seves pr\xc3\xb2pies obres basant-se en les del compositor austr\xc3\xadac. A m\xc3\xa9s, \xc3\xa9s possible que els dos compositors es coneguessin d'haver coincidit a Viena l'any 1787, encara que existeixen opinions diverses sobre el que va passar exactament.\n_START_SECTION_\nInflu\xc3\xa8ncia de les composicions de Mozart a Beethoven\n_START_PARAGRAPH_\nEl treball de Mozart influ\xc3\xad en Beethoven; aquest \xc3\xa9s un fet indiscutible. Per posar un exemple, com la Simfonia n\xc3\xbam. 40 de Mozart inspira la composici\xc3\xb3 de la Simfonia n\xc3\xbam. 5 de Beethoven; aquest fet pot ser observat en els quaderns de dibuix de Beethoven, on va copiar una seq\xc3\xbc\xc3\xa8ncia de l'obra de Mozart que va adaptar a la seva pr\xc3\xb2pia simfonia. Tamb\xc3\xa9 es creu que algunes obres de Beethoven presenten models directes si es comparen amb les obres de Mozart. Per exemple, Charles Rosen veu el Concert en do menor K. 491 de Mozart com un model per al Concert per a piano n\xc3\xbam. 3 de Beethoven, en la mateixa tonalitat,; tamb\xc3\xa9 en el Quintet de vent amb piano K. 452, comparable amb el Quintet de vent amb piano, op. 16, i el Quartet de corda n\xc3\xbam. 18, K. 464, amb el Quartet de corda en la major, op. 18 n\xc3\xbam. 5. Beethoven tamb\xc3\xa9 va escriure una cad\xc3\xa8ncia (WoO 58) del primer i tercer moviment del Concert per a piano n\xc3\xbam. 20 de Mozart, aix\xc3\xad com quatre variacions sobre temes de Mozart."